Consules ciuitatis Reualie dilectis eorum conciuibus sinceram in Domino caritatem. Notum vobis facimus littera in presenti, quod Gerhardus Scytte illustris principis domini regis Swecie atque terrarum Aboensium et Finlandie capitaneus, presente domino commendatore nostro coram nobis firmiter promisit, quod omnes et singuli nostri conciues cum omnibus suis bonis et rebus quibuscunque secure et libere ad nostrum portum venire ac ab inde recedere debeant et valeant, Domino conseruante. Littera lecta aliis nostris conciuibus tam presentibus quam futuris omnibus ipsam reseruetur (= reservetis?). In Christo valete. Scriptum nostro sub secreto.